wickkiey/tamil-wikipedia-markdown huggingface dataset:
# ஜார்ஜியா மெலோனி


**ஜார்ஜியா மெலோனி** ( *Giorgia Meloni* ; ஜனவரி 15, 1977 இல் பிறந்தவர் ஓர் இத்தாலிய அரசியல்வாதி ஆவார். இவர் அக்டோபர் 2022 முதல் இத்தாலியின் பிரதமராக பணியாற்றி வருகிறார். இந்த பதவியை வகிக்கும் முதல் பெண்மணி இவரே ஆவார். 2006 ஆம் ஆண்டு முதல் இத்தாலிய நாடாளுமன்றத்தின் கீழ் சபை உறுப்பினரான இவர் 2014 முதல் இத்தாலியின் சகோதரர்கள் கட்சி என்ற அரசியல் கட்சியை வழிநடத்தி வருகிறார். மேலும் இவர் 2020 முதல் ஐரோப்பிய பழமைவாத மற்றும் சீர்திருத்தவாதிகள் கட்சியின் தலைவராக இருந்து வருகிறார்.  

1992 இல், மெலோனி இத்தாலிய பாசிசத்தை முன்னர் பின்பற்றியவர்களால் பின்னர் இவர் 1995 இல் அதன் சட்டப்பூர்வ வாரிசாக மாறி தேசிய பழமைவாதத்தை நோக்கி நகர்ந்த ஒரு பிந்தைய பாசிசக் கட்சியான தேசியக் கூட்டணியின் மாணவர் இயக்கத்தின் தேசியத் தலைவரானார். இவர் 1998 முதல் 2002 வரை உரோம் மாகாணத்தின் அவை உறுப்பினராக இருந்தார்.  

## ஆட்சிக்கு வருதல்
அதன் பிறகு இவர் தேசியக் கூட்டணியின் இளைஞர் பிரிவின் தலைவரானார். 2008 இல், அவர் நான்காவது பெர்லுஸ்கோனி அரசாங்கத்தில் இத்தாலிய இளைஞர் துறை அமைச்சராக நியமிக்கப்பட்டார். இவர் 2014 ஐரோப்பிய நாடாளுமன்றத் தேர்தல் மற்றும் 2016 உரோம் நகராட்சித் தேர்தல்களில் தோல்வியுற்றார். 2018 இத்தாலிய பொதுத் தேர்தலுக்குப் பிறகு, இவர் 18 வது இத்தாலிய சட்டமன்றத்தின் போது எதிர்க்கட்சியை வழிநடத்தினார். கருத்துக் கணிப்புகளில் இவரது கட்சியின் பிரபலம் அதிகரித்தது. குறிப்பாக 2020 இத்தாலியில் கொரோனா வைரசு தொற்றுநோயை நிர்வகித்த திராகியின் அமைச்சரவை கட்டுப்படுத்த முடியாமல் போன்போது இவர் எதிர்க் கட்சியாக இருந்து தேசிய ஒன்றிணைவு அரசாங்கம் மூலம் நோய் தொற்றை நிர்வகித்தார். 2022 இல் இத்தாலிய ஏற்பட்ட அரசாங்க நெருக்கடியில் திராகி அரசாங்கத்தின் வீழ்ச்சியைத் தோல்வியைத் தொடர்ந்து நடைபெற்ற 2022 இத்தாலிய பொதுத் தேர்தலில் இவரது இத்தாலியின் சகோதரர்கள் கட்சி வெற்றி பெற்றது .  

## அரசியல் நிலைப்பாடு
ஒரு வலதுசாரி ஜனரஞ்சகவாதி மற்றும் தேசியவாதியாக, இவரது அரசியல் நிலைப்பாடுகள் தீவிர வலதுசாரிகளாக விவரிக்கப்பட்டுள்ளன. இவர் தன்னை ஒரு கிறிஸ்தவர் என்றும் ஒரு பழமைவாதி என்றும் கூறிக்கொள்கிறார். இவர் வதையா இறப்பு, ஒருபால் திருமணம் மற்றும்வெவ்வேறு பாலின இயல்புகளைக் கொண்டவர்களுக்கு எதிரானவர். தனிக் குடும்பங்கள் பிரத்தியேகமாக ஆண்-பெண் ஆகிய இருவரால் வழிநடத்தப்படுகின்றன என்று கூறுகிறார்.  

## பெண்ணியம்
இவரது சொற்பொழிவில் பெண்ணியவாத சொல்லாட்சி மற்றும் உலகமயம் பற்றிய விமர்சனம் அதிகம் இடம் பெறுகிறது. மெலோனி குடியேற்றத்தை நிறுத்த கடற்படை முற்றுகையை ஆதரிக்கிறார். மேலும் இவர் இனவெறி மற்றும் இஸ்லாமிய வெறுப்பு மனநிலை என்றும் குற்றம் சாட்டப்பட்டார். நேட்டோவின் ஆதரவாளரான இவர், ஐரோப்பிய ஒன்றியத்தின் ஒருங்கிணைப்பு பற்றிய விமர்சனங்களை உள்ளடக்கிய ஒரு அரசியல் நிலைப்பாடைக் கொண்டுள்ளார். மேலும் 2022 உக்ரைன் மீதான உருசியாவின் படையெடுப்பிற்கு முன்பு உருசியாவுடன் சிறந்த உறவுகளுக்கு ஆதரவாக இருந்தார், அதன் பிறகு இவர் உக்ரைனுக்கு ஆயுதங்களை அனுப்புவதாக உறுதியளித்தார். முசோலினியின் இத்தாலிய சமூகக் குடியரசின் அமைச்சரவைத் தலைவரான ஜியோர்ஜியோ அல்மிரான்டேவை 2020 இல் பாராட்டியது போன்ற சர்ச்சைக்குரிய கருத்துக்களை மெலோனி வெளிப்படுத்தினார். அமெரிக்க வணிக இதழான போர்ப்ஸின் 2023 ஆண்டில் உலகின் சக்திவாய்ந்த பெண்களின் பட்டியலில் மெலோனி நான்காவது இடத்தைப் பிடித்தார்.
# களப் பள்ளி

**களப் பள்ளி** (field school) என்பது ஒரு குறுகிய காலக் கல்வித் திட்டமாகும். இது கல்விக் காலத்திலான களப் பயண ஆய்வினை உள்ளடக்கியதாகும். தனது ஆரம்பக் கல்வியில் பயின்றதை செய்து பார்ப்பதன் மூலம் கற்றுக் கொள்கின்றனர். செய்து கற்றலை இது அடிப்படையாகக் கொண்டது.  

## வடிவம்
களப் பள்ளிகள் பொதுவாக கல்வி ஊழியர்களால் நடத்தப்படுகின்றன, சில சமயங்களில் களப் பயணங்களில் பங்கேற்கும் மாணவர்களுக்கு மதிப்பெண் வழங்கப்படுகிறது. ஒவ்வொரு நாளும் அதிக நேரம் வேலை செய்யும் அளவிற்கு கடினமானதாக இருக்கும்.ஆய்வு நடத்தும் செயல்முறை மூலம் கற்றலில் மாணவர்கள் ஈடுபடுத்தப்படுகிறார்கள்.  

களப் பள்ளிகளில் மாணவர்-ஆசிரியர் விகிதம் பொதுவாக மிகக் குறைவாகவே தீர்மானிக்கப்படுகிறது. இது அரிதாக 1:20 எனும் எண்னிக்கையினை மீறுகிறது மற்றும் பல கல்வி நிறுவனங்களில் இது 1:6 எனத் தீர்மானிக்கப்படுகிறது. இங்கு விரிவுரைகள் மாலை நேரங்களில் வழங்கப்படுகிறது.  

சில பிரிவுகளுக்கு/ துறைகளுக்கு இளங்கலை அல்லது இளம் அறிவியல் பட்டம் பெறுவதற்கான நிபந்தனையாக களப் பள்ளி பங்கேற்புத் தேவைப்படுகிறது. தொல்லியல், புவியியல் மற்றும் தொல்லுயிரியல் ஆகியவை உதாரணங்களாகும், இருப்பினும் குறிப்பிட்ட தேவைகள் பல்கலைக்கழகங்களைப் பொறுத்து வேறுபடுகின்றன.  
1. தொல்லியல்
1. புவியியல்
1. தொல்லுயிரியல்
1. சுற்றுச்சூழல் கல்வி
1. முதனியியல்
1. கடல்சார் உயிரியல்
1. மானுடவியல்
1. நிலவியல்
# ஜெயசிறீ இராமதாசு



**ஜெயசிறீ இராமதாசு** (*Jayashree Ramadas*) ஓர் இந்தியக் கல்வியாளர். இவர் இந்தியாவின் மும்பையில் உள்ள டாட்டா அடிப்படை ஆராய்ச்சிக் கழகத்தின் தேசிய மையமான ஹோமி பாபா அறிவியல் கல்வி மையத்தின் இயக்குநராக (2011–2016) இருந்தார். ஒரு பேராசிரியராக இவர் அறிவாற்றல் மற்றும் அறிவியல் கல்வி தொடர்பான பட்டதாரி படிப்புகளுக்கான கல்வியினை கற்பிக்கிறார். இவர் பயன்பாட்டு இயற்பியல் பன்னாடு ஒன்றியம் மற்றும் இயற்பியல் கல்விக்கான பன்னாட்டுக் குழுவின் உறுப்பினராகவும் உள்ளார். நவம்பர், 2008ல், எச். பி. சி. எஸ். இ., புலத்தலைவராக நியமிக்கப்பட்ட இராமதாசு, சூன் 2011ல், மைய இயக்குநராக நியமிக்கப்பட்டார். iஇவர் தற்போது ஐதராபாத்தில் உள்ள பாடங்களுக்கிடையேயான கல்வி மையத்தில் பேராசிரியராக உள்ளார்.  

## இளமை
ஜெயசிறீ இராமதாசு 1954-இல் பம்பாயில் (இப்போது மும்பை) பிறந்தார். இவரது தந்தை தொலைத்தொடர்பு பொறியாளர். இவரது ஆரம்பப் பள்ளிப் படிப்பு தில்லியில் உள்ள தூய தோமசு பள்ளியிலிருந்தது. இதைத் தொடர்ந்து இவர் பாக்தாத்தில் உள்ள அமெரிக்கன் பள்ளியில் ஓராண்டு படித்தார். மேலும் புனேவில் உள்ள தூய எலினா பள்ளியில் பள்ளிப்படிப்பை முடித்தார். இவர் புனேவில் உள்ள பெர்க்குசன் கல்லூரியில் பயின்றார். மேலும் 1976-இல் கான்பூர், இந்தியத் தொழில்நுட்பக் கழகத்தில் இயற்பியலில் முதுகலைப் பட்டம் பெற்றார். மும்பையில் உள்ள ஹோமி பாபா அறிவியல் கல்வி மையத்தில் முனைவர் பட்ட ஆய்வினை முடித்த இவருக்கு புனே பல்கலைக்கழகம் முனைவர் பட்டம் வழங்கியது. இந்தியாவில் அறிவியல் கல்வி பற்றிய முதல் ஆய்வறிக்கை இவருடையது எனலாம்.  

## தொழில்
ஜெயசிறீ லீட்சு பல்கலைக்கழகத்தில் முனைவர் பட்ட பின் ஆய்வினை முடித்தார். இதன் பின்னர் மும்பையில் உள்ள ஹோமி பாபா அறிவியல் கல்வி மையத்தில் ஆசிரியராக பணியில் சேர்ந்தார். ஜெயசிறீ மும்பையில் உள்ள ஹோமி பாபா அறிவியல் கல்வி மையத்தில் இவருடைய வாழ்க்கையின் பெரும்பகுதியினைக் கழித்தார். ஆகத்து 2007-இல் முழுப் பேராசிரியராகவும், நவம்பர் 2008-இல் புலத்தலைவராகவும் ஆனார். சூன் 2011-இல் இவர் எச். சி. பிரதான் இயக்குநர் பதவியிலிருந்து ஓய்வு பெற்றதும், இம்மைய நான்காவது இயக்குநராகப் பொறுப்பேற்றார், இப்பதவியில் இவர் ஐந்தாண்டுக் காலத்திற்கு நியமிக்கப்பட்டார். மேலும் டப்ட்சு பல்கலைக்கழகம் மற்றும் மாசாச்சூசெட்சு தொழில்நுட்பக் கழகத்தில் தலா ஓராண்டு கழித்தார்.  

சனவரி 2017-இல், இராமதாசு ஐதராபாத்தில் உள்ள டாட்டா அடிப்படை ஆய்வு மையத்தின் துறையிடைக் கல்வி மையத்தில் தனது பணியினைத் தொடர்ந்தார்.  

## விருது/உதவித்தொகை

- 1971–1981 தேசிய அறிவியல் திறமை தேடல் உதவித்தொகை
- 2011 வளரும் நாடுகளில் அறிவியலின் முன்னேற்றத்திற்கான உலக அறிவியல் அகாதமி பரிசு "விஞ்ஞான கல்விப் பொருள் மேம்பாட்டிற்காக"
# சிறீ. சாரதாக்குட்டி


**சிறீ. சாரதாக்குட்டி** (*S. Saradakkutty*) மலையாள மொழியின் இந்திய இலக்கிய மற்றும் சமூக விமர்சகர் ஆவார். இவர் இலக்கிய விமர்சனத்திற்கான 2022 கேரள சாகித்திய அகாதமி விருதைப் பெற்றவர்.  

## வாழ்க்கை
சாரதாக்குட்டி, கேரளாவின் கோட்டயத்தில் டி. எசு. சிறீதரன் நாயர் மற்றும் ஜே. பாரதியம்மாவின் மகளாகப் பிறந்தார். கவிதையில் புத்த தரிசனம் என்ற தலைப்பில் மகாத்மா காந்தி பல்கலைக்கழகத்தில் முனைவர் பட்டம் பெற்றுள்ளார். இவரது முக்கியப் படைப்புகளில் *நான் நீங்கல்கேதிரே ஆகாசதேயும் பூமியும் சாக்ஷ்யம் வெகுன்னு*, *பிரணயாதடவுகாரன், எத்ரயேத்ரா பிரேரணங்கள்*, *பெண்வினிமயங்கள்* மற்றும் பெண் கொத்திய வாக்குகள் ஆகியவை அடங்கும். சாரதாக்குட்டி 2023-இல் எத்ரயேத்ர பிரேரணகல் என்ற படைப்புக்காக இலக்கிய விமர்சனத்திற்கான கேரள சாகித்ய அகாடமி விருதை வென்றார்.
# 2022 கேரள சாகித்திய அகாதமி விருதுகள்

**2022 கேரள சாகித்திய அகாதமி விருதுகள்** (*2022 Kerala Sahitya Akademi Awards*) என்பது 1958ஆம் ஆண்டு முதல், கேரள சாகித்திய அகாதிமி (கேரள இலக்கிய அகாதமி) மூலம், மலையாள எழுத்தாளர்களுக்கு அவர்களின் சிறந்த இலக்கியத் தகுதியுள்ள புத்தகங்களுக்காக இந்த விருது ஒவ்வொரு ஆண்டும் வழங்கப்படுகிறது.  

## விருதாளர்கள்
| கவிதை | என். ஜி. உன்னிகிருஷ்ணன் | *கடலாசு* |
| --- | --- | --- |
| நாவல் | வி. சினிலால் | *சம்பர்க்கக்ராந்தி* |
| கதை | பிஎப் மேத்யூசு | *முழக்கம்* |
| நாடகம் | எமில் மாதவி | *குமாரு* |
| இலக்கிய விமர்சனம் | சிறீ. சாரதாக்குட்டி | *எத்ரயேத்ர பிரேரணகள்* |
| வாழ்க்கை வரலாறு மற்றும் சுயசரிதை | பி. ஆர். பி. பாஸ்கர் | *செய்தி அறை* |
| பயணக்கட்டுரை | அரிதா சாவித்திரி | *முறிவேட்டவருதே பாதங்கள்* |
| சி. அனூப் | *தட்சிணாபிரிக்க யாத்திரை* |  |
| நகைச்சுவை | ஜெயந்த் கமிச்சேரில் | *ஒரு குமரகம்கரண்டே குருதம்கெட்ட இலக்கியங்கள்* |
| குழந்தைகள் இலக்கியம் | கே. சிறீகுமார் | *சக்கரமாம்பழம்* |
| புலமை இலக்கியம் | சி. எம். முரளீதரன் | *பாஷாசூத்திரனம்: பொருளும் வழிகளும்* |
| கே. சேதுராமன் இ. கா. ப. | *மலையாளி: ஒரு ஜானிதக வாயனா* |  |
| மொழிபெயர்ப்பு | வி. இரவிக்குமார் |  |
| ஒட்டுமொத்த பங்களிப்புகள் | * ஜான் சாமுவேல்
* கே. பி. சுதீரா
* இரதி சக்சேனா
* பி.கே.சுகுமாரன்
* சிறீ கிருஷ்ணாபுரம் கிருஷ்ணன் குட்டி
* பள்ளிப்புரம் முரளி | } |
# மணியிகி



**மணியிகி** (*Manihiki*) என்பது வளைய வடிவிலுள்ள பவளப்பாறைத் தீவு ஆகும். பொதுமக்கள் இத்தீவினை, முத்துக்கள் தீவு என்றும் அழைப்பர். இத்தீவு குக் தீவின் வடப்பக்கம் அமைந்துள்ளது. தலைமைத்தீவான இர்ரோடோன்காவிலிருந்து வடக்குப் பகுதியில் ஏறத்தாழ தொலைவில் அமைந்துள்ளது. அமைதிப் பெருங்கடல் பகுதியிலிருக்கும் மக்கள் வாழா தொலைவான இடங்களில் இதுவும் ஒன்றாகும். இருப்பினும் இங்குள்ள தாவர வளம் கணக்கில் எடுத்துக்கொள்ளப்பட்டுள்ளது. பாலினேசிய மக்கள் இத்தீவில், கி. பி. 900 அல்லது 1000 காலத்தில் வாழ்ந்ததாகக் கருதப்படுகிறது.
# இரச்சனா நாராயணன்குட்டி


**இரச்சனா நாராயணன்குட்டி** (*Rachana Narayanankutty*) என்பவர் ஒரு இந்திய நடிகையும், குச்சிப்புடி நடனக் கலைஞரும், தொலைக்காட்சி தொகுப்பாளரும் ஆவார், இவர் மலையாளத் திரைப்படங்களிலும் தொலைக்காட்சி நிகழ்ச்சிகளிலும் பணியாற்றுகிறார். மழவில் மனோரமாவில் ஒளிபரப்பான *மரிமயம்* என்ற தொலைக்காட்சித் தொடர் மூலம் பிரபலமானார்.  

## தனிப்பட்ட வாழ்க்கை
இரச்சனா திருச்சூரில் நாராயணன்குட்டிக்கும் நாராயணிக்கும் மகளாக 1983 ஏப்ரல் 1 அன்று பிறந்தார். இவருக்கு ஒரு தம்பி இருக்கிறார். இரச்சனா 2005 இல் வடக்கஞ்சேரியிலுள்ள அரசு பெண்கள் மேல்நிலைப்பள்ளியில் பள்ளிப் படிப்பை முடித்தார், வடகாஞ்சேரி ஸ்ரீ வியாசா என்எஸ்எஸ் கல்லூரியில் பட்டப்படிப்பை முடித்தார். திருச்சூர் மாவட்டத்திலுள்ள தேவமாதா, நடுவண் இடைநிலைக் கல்வி வாரிய பள்ளியில் ஆங்கில ஆசிரியராக இருந்தார். தொலைக்காட்சித் தொடரில் நடிக்கும் முன் நடன வகுப்புகள் எடுத்தார்.  

இரச்சனா 2011 இல் அருண் சதாசிவனை மணந்தார். இது முற்றிலும் நிச்சயிக்கப்பட்ட திருமணம், இவர்களுக்கு பிரச்சினைகள் இருந்தன. அருண் தன்னை மனரீதியாகவும் உடல் ரீதியாகவும் துன்புறுத்தத் தொடங்கினார், இதனால் திருமணமான 19 நாட்களுக்குப் பிறகு கணவர் வீட்டை விட்டு வெளியேறினார் என்று ரச்சனா கூறினார்.  

## திரைப்பட வாழ்க்கை
2001 ஆம் ஆண்டு *தீர்த்ததானம்* திரைப்படத்தில் கதாநாயகியின் தோழியாக ஒரு சிறிய பாத்திரத்தில் நடித்து தனது திரைப்பட வாழ்க்கையைத் தொடங்கினார். படிப்பிற்குப் பிறகு, திருச்சூரில் உள்ள ரேடியோ மாங்கோ என்ற வானொலி நிறுவனத்தில் ஒலிபரப்பாளராக சேர்ந்தார், அங்கு ஒரு தயாரிப்பாளர் அவளைக் கண்டுபிடித்து *மரிமயத்தில்* நடிக்க வைத்தார். மழவில் மனோரமாவில் *காமெடி பெசுடிவல்* என்ற நகைச்சுவை நிகழ்ச்சியை தொகுத்து வழங்கினார். இவர் சில விளம்பரங்களிலும் நடித்துள்ளார்,ஏசியாநெட்டில் *காமெடி எக்ஸ்பிரஸ் என்ற* உண்மைநிலை நிகழ்ச்சியில் நடுவராக பணியாற்றினார். இவர் பிளவர்சு தொலைக்காட்சியில் *சுடார் சேலஞ்ச் என்ற* உண்மைநிலை நிகழ்ச்சியில் பங்கேற்றார்.
# பீகார் தலித் மேம்பாட்டு அமைப்பு

**பீகார் தலித் மேம்பாட்டு அமைப்பு** (*Bihar Dalit Development Organization-பீகார் தலித் விகாஸ் சமிதி*) 1982ஆம் ஆண்டு இந்தியாவின் பீகாரில், தலித் ஆண்கள் மற்றும் பெண்களைக் கிராம அளவில் அணிதிரட்டி, ஒற்றுமையைக் கட்டியெழுப்பி, தலித்துகளின் கல்வி மற்றும் பொருளாதார மேம்பாடு மற்றும் சாதியப் பாகுபாடுகளை அகற்றுதல் ஆகியவற்றிற்காக ஜோசு கனநாயகிலால் நிறுவப்பட்டது.  

இது 100,000 குடும்பங்களை உள்ளடக்கிய 500 கிராமங்களின் சங்கமாக வளர்ந்துள்ளது. பதினான்கு இணைக்கப்பட்ட மையங்கள் மற்றும் பார்கில் ஒரு மைய அலுவலகத்துடன் உள்ளது. கல்வியறிவு பெற்ற, நீதி தேடும் தலித் சமுதாயத்தை நிறுவுவதே இதன் குறிக்கோள் ஆகும். பாரதிய தலித் சாகித்திய அகாதமியின் தேசிய விருது உட்படப் பல விருதுகளைப் பெற்றவர் கனநாயகி.  

## வரலாறு
ஜோசு கனனைக்கல் பீகார் மாநிலத்தில் மக்கள் மத்தியில் பணியாற்றத் தொடங்கினார். தலித் உதான் சமிதியை நிறுவினார். ஆனால் பின்னர் இவர் மேல் சூத்திரர்களுக்காக வேலை செய்யும் ஏழை மக்களை மையமாகக் கொண்டு இதன் பெயரை "பீகார் தலித் விகாசு சமிதி" என்று மாற்றினார்.  

-
# உத்தரப் பிரதேசத்தின் உணவு வகைகள்


**உத்தரப் பிரதேசத்தின் உணவு** (*Cuisine of Uttar Pradesh*) என்பது வட இந்தியாவில் அமைந்துள்ள உத்தரப் பிரதேச மாநிலத்தின் பல்வேறு வகையான உணவுகள் ஆகும். உத்தரப் பிரதேச உணவு வகைகளில் சைவம் மற்றும் அசைவ உணவுகள் உள்ளன. ஒரு பெரிய மாநிலமாக இருப்பதால், உ.பி.யின் உணவுகள் அண்டை மாநிலங்களான தில்லி, உத்தராகண்டம், பீகார், சார்க்கண்டு மற்றும் அரியானாவுடன் நிறைய உணவுகள் மற்றும் சமையல் குறிப்புகளைப் பகிர்ந்து கொள்கின்றன. பூர்வீக உணவுகளைத் தவிர, முகலாய, அவதி மற்றும் போஜ்புரி ஆகிய கலாச்சார உணவு வகைகளும் இம்மாநிலத்தின் பிரபலமான உணவு வகைகளாகும்.  

## வெதுப்பி
கோதுமை மாநிலத்தின் முக்கிய உணவாக இருப்பதால், வெதுப்பி (*ரொட்டி*) மிகவும் முக்கியத்துவம் வாய்ந்தவையாக உள்ளது. வெதுப்பி பொதுவாகத் தட்டையானவை. வெதுப்பி வெவ்வேறு வகையான மாவுகளால் செய்யப்படலாம். பல்வேறு முறைகளில் தயார் செய்யப்படலாம். பிரபலமான வெதுப்பிகளில் தந்தூரி நாண் (நான் தந்தூரில் சுடப்படும்), தந்தூரி ரோட்டி, குல்ச்சா, தப்தான், ஷீர்மல், உரோமாலி ரொட்டி, பூரி, பராத்தா, தினை (தினை மாவு தட்டைப்பயிறு), லிட்டி, கச்சோரி லச்சா பராத்தா மற்றும் பூரி ரோட்டி முதலியன.  

## பொதுவான உணவு

- பிரியாணி
- பூந்தி
- சாட்
- டம் வெண்டி (வறுத்த முழு ஓக்ராவை மசாலா உருளைக்கிழங்கு நிரப்புதல்)
- முட்டை கறி
- கோப்தா
- குர்மா
- லாட்பாட்
- லிட்டி சோக்கா
- மட்டன் பிரியாணி
- நிஹாரி
- பக்கோரா
- பாலக் பனீர்
- பசண்டா கபாப் (எலும்பு இல்லாத ஆட்டிறைச்சி)
- பசண்டா பனீர் (பனீர் மக்கானி போன்றது)
- பூரி
- பச்சடி
- ராஜ்மா
- கொண்டைக்கடலை கறி
- சமோசா
- ஷாப் டிக் (குங்குமப்பூவுடன் கூடிய குளிர்கால உணவு, டர்னிப்ஸ் மற்றும் மட்டன் உருளை)
- கல்மி கபாப்
- சமி கபாப் (பச்சை மாங்காய்)
- சோகன் அல்வா
- ஆக்ரா பேடா (போஜ்புரி பகுதிகளில் பாதுபாக் என்று அழைக்கப்படுகிறது)
- தெக்ரி (மசாலா மற்றும் கலந்த காய்கறிகளுடன் கூடிய சைவ அரிசி உணவு)

## பாரம்பரிய இனிப்புகள்
'']]  
*பேடா* .]]  
'']]  

- பாலுஷாஹி
- பர்பி
- சேனா
- காரட் அல்வா
- கேவர்
- குஜியா
- குலாப் ஜாமூன்
- அல்வா
- ஜாங்கிரி
- ஜிலேபி
- முந்திரி பர்பி
- கலகண்ட்
- பாயசம் (கீர்)
- குல்ஃபி
- இலட்டு
- மால்புவா
- பேடா
- ஆக்ரா பேடா
- ராப்ரி
- ரசமலாய்
- சுத்த கோர்மா
- தெகுவா

## பானங்கள்

- சாஸ்
- லஸ்ஸி
- பச்சடி
- சர்பத்

## மேலும் பார்க்கவும்

- இந்திய உணவு வகைகள்
- வட இந்திய உணவு வகைகள்
# சிம்காளன் மாதவ பணிக்கர்



**சிம்காளன்** **மாதவ பணிக்கர்** (*Simhalan Madhava Panicker*, 1930 - 5 மார்ச் 2004) என்பவர் ஒரு இந்திய தற்காப்புக் கலைஞரும், நடிகரும் ஆவார். 1930 ஆம் ஆண்டு கேரளாவில் தோட்ட விவசாயிகளின் குடும்பத்தில் பிறந்த இவர் தனது எட்டு வயதிலேயே வீட்டை விட்டு வெளியேறி இந்தியாவின் மூலை முடுக்கெல்லாம் பயணம் செய்தார். தற்காப்புக் கலைகளிலும் நடிப்பிலும் இவர் தனது ஆர்வத்தைக் கண்டார். இவர் வர்மக்கலையில் நிபுணரானார்.  

சிம்காளன் பணிக்கர் 18 வருடம் பல ஆசிரியர்களிடம் தற்காப்பு கலைகளை கற்றுக் கொண்டார், களரிப்பயிற்றின் வடக்கு மற்றும் தெற்கு பாணிகளைக் கற்றுக்கொண்டார், பாலன் குருக்களிடம் கற்றுக்கொண்ட *வர்ம களரியில்* நிபுணத்துவம் பெற்றார். அப்போதிருந்து, இவர் கலையை பயிற்சி செய்தார், இவரது சொந்த பாணியை மேம்படுத்தினார். பயிற்சி பெற்ற நடனக் கலைஞர், குத்துச்சண்டை வீரர் என இவரது பின்னணியைப் பயன்படுத்தி, இவர் தற்காப்புக் கலை வடிவத்தை அதன் மிக உயர்ந்த வெளிப்பாட்டிற்கு கொண்டு சென்றார். 1975ல் சிம்ம களரியை உருவாக்கினார்.  

இவர் சந்திரசேகரன் குருக்கள் மற்றும் வல்லபட்டா விசுவநாதன் குருக்கள் போன்ற சமகால தற்காப்புக் கலைஞர்களுடன் தொடர்பு கொண்டிருந்தார். குறிப்பிடத்தக்க இவரது சீடர்கள் மோசசு திலக், மாசுடர் மனோகரன் மற்றும் கராத்தே மணி.  

பணிக்கர் தனது *வர்ம களரி* திறமைகளை ரகசியமாக வைத்திருந்தார், தென்னிந்தியாவில் புகழ்பெற்ற முதுநிலை பட்டதாரிகளில் மிகக் குறைவான மாணவர்களுக்கே கற்பித்துள்ளார். 1983 ஆம் ஆண்டில்*, தி வே ஆப் தி வாரியர்: மார்சியல் ஆர்ட்சு அண்ட் பைட்டிங் சுடைல்சு ப்ஃரம் அரவுண்ட் தி வேர்ல்ட்* என்ற நூலில் இவர் சென்னையில் 'மிகவும் ஆபத்தான மனிதராக' இடம்பெற்றார், இது பிபிசி வெளியிட்ட தொலைக்காட்சி ஆவணப்படத்திற்கு அடிப்படையாக இருந்தது, இது உலகின் பல்வேறு தற்காப்புக் கலை வடிவங்களை வழங்குகிறது.  

சிம்காளன் பணிக்கரின் ஆர்வம் தற்காப்புக் கலைகளுக்கு அப்பாற்பட்டது. இவர் நாடகம் மற்றும் திரைப்பட நடிகராகவும் இருந்தார்.  

இவர் 1998 இல் மீண்டும் கேரளாவுக்குச் சென்றார், அங்கு இவர் தொடர்ந்து சிம்மள களரி பயிற்சி செய்தார். இவர் மார்ச் 2004 இல் இறந்தார். இவரது மகள் ஜாசுமின் சிம்காளன் இங்கிலாந்தில் வசிக்கும் பிரபல களரிப்பயிற்று மற்றும் சிலம்பம் பயிற்சியாளர் ஆவார்.
# இந்தியாவின் பண்பாட்டு மண்டலங்கள்


**இந்தியாவின் பண்பாட்டு மண்டலங்கள்** என்பது இந்தியாவின் பல்வேறு பகுதிகளின் பண்பாட்டுப் பாரம்பரியத்தை மேம்படுத்துவதற்கும் பாதுகாப்பதற்கும் இந்திய அரசின் கலாச்சார அமைச்சகத்தால் வரையறுக்கப்பட்ட ஏழு மண்டலங்களாகும். இந்த மண்டலங்கள் ஒவ்வொன்றுக்கும் ஒரு மண்டல மையம் தலைமை மையமாகச் செயல்படுகிறது. பெரும்பாலான மண்டல மையங்கள் 1985ல் அப்போதைய இந்தியப் பிரதமர் ராஜீவ் காந்தியால் அறிவிக்கப்பட்டு 1986-87 காலகட்டத்தில் முறையாகச் செயல்படத் தொடங்கியது. "*இந்தியக் கலாச்சாரத்தின் புராதன வேர்களை வலுப்படுத்துவதும், ஒருங்கிணைந்த தேசியக் கலாச்சாரத்தை மேம்படுத்துவதும் வளப்படுத்துவதும்* " இவற்றின் குறிக்கோளாக உள்ளது.  

கொல்கத்தா நகரம், முன்னர் பிரித்தானிய இந்தியா மற்றும் மேற்கு வங்கத்தின் தலைநகராக இருந்தது. இது "இந்தியாவின் பண்பாட்டுத் தலைநகரம்" என்றும் அழைக்கப்படுகிறது.  

## மண்டலங்கள்
ஒவ்வொரு மண்டலத்திற்கும் ஒரு மண்டலத் தலைமையகம் உள்ளது. இங்கு ஒரு மண்டலக் கலாச்சார மையம் நிறுவப்பட்டுள்ளது.  
|-  
| வட மத்திய பண்பாட்டு மண்டலம்  
| வட-மத்திய மண்டல பண்பாட்டு மையம், பிரயாக்ராஜ், உத்தரபிரதேசம்  
| பீகார், தில்லி, அரியானா, மத்தியப் பிரதேசம், இராசத்தான், உத்தரப் பிரதேசம், உத்தராகண்ட்ம்  
|-  
| கிழக்கு பண்பாட்டு மண்டலம்  
| கிழக்கு மண்டல கலாச்சார மையம், கொல்கத்தா, மேற்கு வங்காளம்  
| அந்தமான் மற்றும் நிக்கோபார் தீவுகள், அசாம், பீகார், சார்க்கண்டு, மணிப்பூர், ஒடிசா, சிக்கிம், திரிபுரா, மேற்கு வங்காளம்  
|-  
| வடகிழக்கு பண்பாட்டு மண்டலம்  
| வடகிழக்கு மண்டல கலாச்சார மையம், சமுகெடிமா, நாகாலாந்து  
| அருணாச்சலப் பிரதேசம், அசாம், மணிப்பூர், மேகாலயா, மிசோரம், நாகாலாந்து, சிக்கிம், திரிபுரா  
|-  
| தென்னக பண்பாட்டு மண்டலம்  
| தென்னக பண்பாட்டு மையம், தஞ்சாவூர், தமிழ்நாடு  
| அந்தமான் மற்றும் நிக்கோபார் தீவுகள், ஆந்திரா, கர்நாடகா, கேரளா, இலட்சத்தீவுகள், புதுச்சேரி, தமிழ்நாடு, தெலங்காணா  
|-  
| தென் மத்திய பண்பாட்டு மண்டலம்  
| தென்-மத்திய மண்டல கலாச்சார மையம், நாக்பூர், மகாராஷ்டிரா  
| ஆந்திரா, சத்தீசுகர், கோவா, கர்நாடகா, மத்தியப் பிரதேசம், மகாராட்டிரம், தெலங்காணா  
|-  
| மேற்கு பண்பாட்டு மண்டலம்  
| மேற்கு மண்டல கலாச்சார மையம், உதய்பூர், இராசத்தான்  
| தாத்ரா மற்றும் நகர் ஹவேலி மற்றும் டாமன் மற்றும் டையூ, கோவா, குசராத்து, மகாராட்டிரம், இராசத்தான்  
|}  

## மேலும் பார்க்கவும்

- இந்தியாவின் மண்டலக் குழு
- இந்தியாவின் நிலநடுக்க மண்டலங்கள்
# டெட்ராமெத்தில்பென்சீன்


**டெட்ராமெத்தில்பென்சீன்கள்** (*Tetramethylbenzene*) என்பவை C<sub>10</sub>H<sub>14</sub> என்ற மூலக்கூற்று வாய்பாட்டால் விவரிக்கப்படும் கரிம வேதியியல் சேர்மங்களாகும். இச்சேர்மங்கள் அரோமாட்டிக் நீரகக்கரிமங்களின் ஒரு குழுவை உருவாக்குகின்றன. ஒரு பென்சீன் வளையமும் நான்கு மெத்தில் குழுக்களும் (–CH3) இவற்றின் கட்டமைப்பில் பதிலீடுகளாக இடம்பெற்றுள்ளன. மெத்தில் குழுக்களின் அமைவிடத்தைப் பொறுத்து மூன்று கட்டமைப்பு சமபகுதியங்கள் உருவாகின்றன. இவை C4-பென்சீன்களின் குழுவை சேர்ந்தவையாகும். நன்கு அறியப்பட்ட ஒரு சமபகுதியம் தியூரீன் என்ற சமபகுதியமாகும்.  

:{|  
|-  
| | **டெட்ராமெத்தில்பென்சீன்கள்**  
|-  
| | பொதுப் பெயர்  
|பிரீனிட்டீன்||ஐசோதியூரின்||தியூரின்  
|-  
| | வேதிப் பெயர்  
| 1,2,3,4-டெட்ராமெத்தில்பென்சீன் || 1,2,3,5-டெட்ராதில்பென்சீன்|| 1,2,4,5-டெட்ராமெத்தில்பென்சீன்  
|-  
| | கட்டமைப்பு வாய்பாடு  
| || ||  
|-  
| | சி ஏ எசு பதிவு எண்  
| 488-23-3 || 527-53-7 || 95-93-2  
|}
# நஃபே சிங் ரத்தி


**நஃபே சிங் ரத்தி ( Nafe Singh Rathee )** (இறப்பு, பிப்ரவரி 25, 2024) அரியானாவைச் சேர்ந்த ஓர் இந்திய அரசியல்வாதி ஆவார். இவர்அரியானாவின் இந்திய தேசிய லோக் தளத்தின் மாநிலத் தலைவராக இருந்தார். பகதூர்கர் தொகுதியிலிருந்து 9ஆவது மற்றும் 10ஆவது அரியானா சட்டமன்றத்தில் உறுப்பினராக இருந்தார்.  

பகதூர்கர் நகராட்சியில் இரண்டு முறை தலைவராகவும் இருந்தார். மேலும், அகில இந்திய மல்யுத்த சங்கத்தின் தலைவராகவும் இருந்தார்.  

## இறப்பு
25 பிப்ரவரி 2024 அன்று இவர் தனது தானுந்தில் பயணம் செய்தபோது, ஜாஜ்ஜரிலுள்ள பகதூர்கர் என்ற இடத்தில், அடையாளம் தெரியாத சிலர் இவர் மீது துப்பாக்கியால் சுட்டதில் இவர் இறந்தார்.
# அன்னா அசலாம்


**அன்னா மரியா அசலாம்** (*Anna Maria Haslam*; 1829 - 1922) ( பிஷர் ) ஒரு வாக்குரிமையாளர் ஆவார். அயர்லாந்தில் 19 மற்றும் 20 ஆம் நூற்றாண்டின் முற்பகுதியில் பெண்கள் இயக்கத்தில் ஒரு முக்கிய நபராகவும் இருந்தார்.  

## ஆரம்ப வாழ்க்கை மற்றும் குடும்பம்
அன்னா மரியா பிஷர் 1829 ஆம் ஆண்டு ஏப்ரல் 6 ஆம் தேதி அயர்லாந்தின் கார்க் கவுண்டியில் உள்ள யூகல் நகரில் பிறந்தார் ஜேன் மற்றும் ஆபிரகாம் ஃபிஷருக்கு 17 குழந்தைகளில் 16 வது பிறந்தார். இவரது குடும்பம் மதத்தில் நம்பிக்கை உடைய நண்பர்களின் சமய சமூகக் குடும்பம் ஆகும். இவரது குடும்பம் யூகலில் வணிகத்தில் ஈடுபட்டிருந்தது. குறிப்பாக பெரும் பஞ்சத்தின் போது அவர்களின் தொண்டு பணிகளுக்காக அவர்கள் குறிப்பிடப்பட்டனர்.  

இவர் சூப் சமைப்பதற்கு உதவினார். மேலும், உள்ளூர் பெண்களுக்காக சரிகை தயாரித்தல், பின்னல் மற்றும் பூத்தையல் போன்ற குடிசைத் தொழில்களை அமைப்பதில் ஈடுபட்டார். இவர் ஆண்களுக்கும் பெண்களுக்கும் சமத்துவம் மற்றும் அடிமைத்தனத்திற்கு எதிரான பிரச்சாரம் மற்றும் நிதானம் மற்றும் அமைதிக்கான பிரச்சாரத்தை ஆதரிப்பவராக வளர்க்கப்பட்டார். இவர் நண்பர்கள் சமூகப் பள்ளிகள்,, கவுண்டி வாட்டர்ஃபோர்டில் உள்ள நியூடவுன் பள்ளி மற்றும் யார்க்கில் உள்ள கேஸில்கேட் பள்ளி ஆகியவற்றில் பயின்றார். இது பின்னர் தி மவுண்ட் ஸ்கூல், யார்க் ஆனது. பின்னர் யார்க்சயரில் உள்ள அக்வொர்த் பள்ளியில் ஆசிரியராக ஆனார். லாவோஸ் மாகாணத்தில் கற்பித்துக் கொண்டிருந்த மவுண்ட்மெல்லிக்கைச் சேர்ந்த தாமஸ் அசலாம் என்பவரைச் சந்தித்தார்.  

## அண்ணா மற்றும் தாமஸ் அசலாம்

அன்னாவும் தாமஸ் அசலாமும் 20 மார்ச் 1854 அன்று திருமணம் செய்து கொண்டனர். இவர்கள் குழந்தைகளைப் பெற விரும்பவில்லை. பிற்கால எழுத்துகளில் தாமஸ் ஆண்களுக்கான கற்புக்கு ஆதரவாக வாதிட்டார். அன்னாவும் தாமஸும் ஆண்களுக்கும் பெண்களுக்கும் சமத்துவம் என்ற நம்பிக்கையைப் பகிர்ந்து கொண்டனர். மேலும் அன்னா தனது கணவனது பிரச்சாரங்களை ஆதரித்தார்.  

## பெண்ணியம்
பெண்களுக்கான வாக்குரிமைகளுக்கு போராடியதற்காக அன்னா அசலாம் இன்றும் சிறப்பாக நினைவுகூரப்படுகிறார். அவர் 19 ஆம் நூற்றாண்டின் ஒவ்வொரு ஐரியப் பெண்ணிய பிரச்சாரத்திலும் முன்னோடியாக இருந்தார். மேலும் இவர் 1866 ஆம் ஆண்டு முதல் பெண்களுக்கான வாக்குரிமைக்காக போராடினார்.  

1896 ஆம் ஆண்டில் அயர்லாந்தில் பெண்கள் ஏழை சட்டத்தை நிர்வகிக்கும் அதிகாரப்பூர்வ அமைப்புகளின் உறுப்பினர்களான ஏழை சட்ட பாதுகாவலர்களாக தேர்ந்தெடுக்கப்படுவதற்கான உரிமையை வென்றனர்.. 1900 வாக்கில், கிட்டத்தட்ட 100 பெண் சட்டப் பாதுகாவலர்கள் இருந்தனர். 1898 இல் தேர்தலில் நிற்க தகுதியான பெண்களை ஊக்குவிக்கும் பிரச்சாரத்திற்கு அன்னா அசலாம் தலைமை தாங்கினார். பெண்கள் உள்ளாட்சித் தேர்தல்களில் வாக்களிப்பதற்கும், கிராமப்புற மற்றும் நகர்ப்புற மாவட்டத் தேர்தலில் போட்டியிடுவதற்கும் தகுதி பெற்று இருந்தனர். 1913 இல், இவர் சங்கத்தின் செயலாளர் பதவியில் இருந்து விலகினார். பின்னர் அதன் ஆயுட்காலத் தலைவராகத் தேர்ந்தெடுக்கப்பட்டார். இவரும் இவரது கணவர் அடக்கம் செய்யப்பட்ட இடத்திலேயே புதைக்கப்பட்டார்.  

## மரணத்திற்குப் பிந்தைய அங்கீகாரம்
அன்னா மற்றும் தாமஸ் அசலாம் ஆகிய இருவருக்கும் 1923 ஆம் ஆண்டு டப்ளினில் உள்ள செயின்ட் ஸ்டீபன்ஸ் கிரீனில் ஒரு நினைவு இருக்கை அமைக்கப்பட்டது. அதில் "இவர்களின் நீண்டநாள் பொதுச் சேவையின் நினைவாக அர்ப்பணிக்கப்பட்டது."  

இவரது பெயர் மற்றும் படம் (மற்றும் 58 பெண்களின் வாக்குரிமை ஆதரவாளர்களின் படங்கள் உட்பட ) 2018 இல் வெளியிடப்பட்ட இலண்டனில் உள்ள பாராளுமன்ற சதுக்கத்தில் உள்ள மில்லிசென்ட் ஃபாசெட்டின் சிலையின் பீடத்தில் உள்ளன.
# டெட்ராவினைல்மீத்தேன்



**டெட்ராவினைல்மீத்தேன்** (*Tetravinylmethane*) என்பது C<sub>9</sub>H<sub>12</sub> என்ற மூலக்கூற்று வாய்பாட்டால் விவரிக்கப்படும் கரிம வேதியியல் சேர்மமாகும். இதன் கட்டமைப்பில் மையத்தில் உள்ள கார்பன் அணுவுடன் நான்கு வினைல் குழுக்கள் பிணைக்கப்பட்டுள்ளன. பல்வேறு வழிகளில் டெட்ராவினைல்மீத்தேன் தொகுத்து தயாரிக்கப்படுகிறது. டெட்ராவினைல்மெத்தேன் என்ற பெயராலும் இச்சேர்மம் அழைக்கப்படுகிறது.
# விங் சுன்



**விங் சுன்** (**Wing Chun**, சீன:அல்லது, "பாட்டு வசந்தம்") என்பது ஒரு தற்காப்புக் கலையாகும். இது தெற்கு சீன குங்ஃபூவின் வடிவங்களில் ஒன்றாகும். இது நெருங்கிய கை-க்கு-கை சண்டை, விரைவான-தீ குத்துகள், நேரடியான செயல்திறன் ஆகியவற்றில் கவனம் செலுத்துகிறது. இது எதிராளியின் நடுக் கோட்டில் பிடிப்பதையும், ஒட்டிக்கொள்வதையும் வலியுறுத்தும், தத்துவத்தை அடிப்படையாகக் கொண்டுள்ளது. ஒரே நேரத்தில் தாக்குதலையும், தற்காப்பையும் கற்றுத்தரும் கலையாக உள்ளது. இவ்விரண்டும் எதிராளியின் சக்தி, தொட்டுணரக்கூடிய உணர்திறன் முதலியவைகளைப் பயன்படுத்துவதன் மூலம், எதிராளிக்காக நிகழ்த்தப்படுகிறது.  

## தோற்றம்
விங் சுனின் உறுதியான தோற்றம் இன்னும் அறியப்படவில்லை. ஆனால், இது பொதுவாக தெற்கு சீன தற்காப்புக் கலைகளின் வளர்ச்சிக்குக் காரணமாக அமைந்துள்ளது. இக்கலையின் தோற்றத்திற்கு, குறைந்த பட்சம் எட்டு தனித்துவமான பரம்பரைகள் அடிகோலின என்பர். விங் சுனின் வரலாறு, ஆவணப்படுத்தலில் உள்ள சிக்கல்கள் எழுத்தில் இல்லாமல், ஆசிரியரிடமிருந்து மாணவருக்கு வாய்வழியாக கற்பிக்கும் வழிமுறையைப் பின்பற்றியதே, இதற்குக் காரணமெனக் கருதப்படுகிறது. மற்றொரு காரணம், குயிங் எதிர்ப்பு கிளர்ச்சி இயக்கங்களுடனான, அதன் தொடர்புகளின் காரணமாக, அதன் வளர்ச்சி, இரகசியம் ஆக மாறியது என்பர்.  

## படிவங்கள்

விங் சுனில் உள்ள வடிவங்களின் மிகவும் பொதுவான அமைப்பு மூன்று வெற்று கை வடிவங்கள், இரண்டு ஆயுத வடிவங்கள்: இடிராகன் கம்பம், பட்டாம்பூச்சி வாள்கள், ஒரு மர போலி வடிவம். இடிராகன் கம்பம் அல்லது இடிராகன் கொடி என்பது புறக்கருவி இல்லாமல் செய்யும் பயிற்சி முறை ஆகும். இதன்படி, சமமாகப் படுத்துக் கொண்ட ஒருவர், படிப்படியாக காலைத் துக்கும் நிலை எனலாம். பொதுவாக இடுப்புக்கு கீழுள்ள கால்களை மட்டுமே ஒருவர் தூக்க இயலும். ஆனால் இப்பயிற்சியில், தலையைத் தவிர, பிற உடல்பாகங்களை படுத்துக் கொண்டு தூக்குதலைக் கற்பிக்கிறது. இப்பயிற்சியின் இறுதி நிலையில் வடிவம் போன்று உடலை நிறுத்துவர். தலைத் தரையிலும், பாதம் மற்ற உடற்பகுதிகளை விட உயரமாகவும் இருக்கும். தலைக்கும் காலுக்கும் இடைபட்ட பகுதிகள் பாதங்களை விட படிப்படியாக உயரம் குறைந்து நிறுத்தப்படும்.  

## குறிப்பிடத்தக்க பயிற்சியாளர்கள்
விங் சுனின் சில குறிப்பிடத்தக்க பயிற்சியாளர்கள் இப் மேன் மற்றும் அவரது மகன்கள் இப் சுன், இப் சிங், மாஸ்டர் வோங் ஷுன்-லியுங், சூ ஷோங் டின், லீ ஷிங், ஹோ காம் மிங், சிஜே எஸ்பி, தற்காப்புக் கலைஞர் புரூஸ் லீ, ஜாக்கி சான், சம்மோ ஹங், டோனி யென் ஆகியோரை கூறுவது வழக்கமாகும்.  

## இதையும் காணவும்
- வேங் சுன் (Weng Chun) என்ற சீன தற்காப்பு கலையையும் ஒப்பிட்டறிக.
# ஹிமர்சா வெங்கடசாமி



**ஹிமர்சா வெங்கட்சாமி** (*Himarsha Venkatsamy*) என்பவர் ஒரு தென்னாப்பிரிக்க வடிவழகியும், நடிகையும் ஆவார், 2010 இல் கிங்பிசர் காலண்டர் ஹண்ட் வென்றதற்காக அறியப்பட்டவர், அஞ்சலி லாவனியா மற்றும் நிதி சுனிலை இறுதிச் சுற்றில் தோற்கடித்தார்.  

இவர் 2010ல் *ஐ ஹேட் லவ் ஸ்டோரிஸ்* என்ற பாலிவுட் காதல் நகைச்சுவை திரைப்படத்தில் சிறப்புத் தோற்றத்தில் நடித்தார், *ரோர்: டைகர் ஆஃப் தி சுந்தர்பான்ஸ்* இல் இவர் ஜும்பாவாக நடித்தார்.  

## வாழ்க்கை
ஹிமர்சா தென்னாப்பிரிக்காவின் டர்பனில் தென் இந்திய வம்சாவளியைச் சேர்ந்த தென்னாப்பிரிக்க பெற்றோருக்குப் பிறந்தார். இவர் 13 வயதிலிருந்தே வடிவழகியாக இருந்து வருகிறார். இவர் தனது நீண்டகால கென்ய காதலரான அப்துல்காதிர் அர்செனலிசுட்டை மணந்தார்.  

## தொழில்
ஹிமர்சா தனது சகோதரி தெருசுகாவுடன் கிங்பிசர் காலண்டர் கேர்ள் ஹன்ட் 2009 இல் பங்கேற்றார். என்டிடிவி குட் டைம்சு தொலைக்காட்சியில் ஒளிபரப்பான போட்டியில் இவர் வெற்றி பெற்றார். முழுநேர வடிவழகியாக இருப்பதற்காக இந்தியாவுக்குச் செல்வதற்கு முன்பு, விட்வாட்டர்சுராண்ட் பல்கலைக்கழகத்தில் உடற்பயிற்சி மருத்துவம் படித்தார். இவர் 2009 லக்மே பேசன் வீக்கில் கலந்துக் கொண்டார்.
# குரோமியம்(II) சல்பைடு



**குரோமியம்(II) சல்பைடு** (*Chromium(II) sulfide*) என்பது CrS என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். குரோமியமும் கந்தகமும் சேர்ந்து கருப்பு நிறத்தில் அறுகோணப் படிகங்களாக குரோமியம்(II) சல்பைடு உருவாகிறது. தண்ணீரில் இது கரையாது.  

## தயாரிப்பு
உயர் வெப்பநிலையில் கந்தகம் அல்லது ஐதரசன் சல்பைடுடன் குரோமியம் உலோகம் வினை புரிவதால் குரோமியம்(II) சல்பைடு உருவாகும். குரோமியம்(III) குளோரைடை ஐதரசன் சல்பைடுடன் வினைபுரியச் செய்வதன் மூலமும், ஐதரசனுடன் குரோமியம்(III) சல்பைடை சேர்த்து குறைத்தல் வினைக்கு உட்படுத்துவதன் மூலமும் அல்லது குரோமியம்(II) குளோரைடுடன் இலித்தியம் சல்பைடை சேர்த்து ஈரிடப்பெயர்ச்சி வினைக்கு உட்படுத்துவதன் மூலமும் குரோமியம்(II) சல்பைடை உருவாக்க முடியும்.  
::Cr + S -> CrS  
::Cr + H<sub>2</sub>S -> CrS + H<sub>2</sub> >  
::2CrCl<sub>3</sub> + 3H<sub>2</sub>S -> 2CrS + S + 6HCl  
::Cr<sub>2</sub>S<sub>3</sub> + H<sub>2</sub> -> 2CrS + H<sub>2</sub>S  
::Li<sub>2</sub>S + CrCl<sub>2</sub> -> 2LiCl + CrS  

## இயற்பியல் பண்புகள்
குரோமியம்(II) சல்பைடு இரண்டு படிக மாற்றங்களுடன் கருப்பு நிறமான பாரா காந்தப் பண்புடைய படிகங்களை உருவாக்குகிறது::  

α-CrS, மேற்கட்டமைப்பு கட்ட நிலை, அறுகோணப் படிக அமைப்பு, அலகு அளவுருக்கள் a = 1.200 நானோமீட்டர், c = 1.152 நானோமீட்டர்.  

β-CrS, ஒற்றைச்சரிவச்சு அமைப்பு, அலகு அளவுருக்கள் a = 0.594 நானோமீட்டர், b = 0.341 நானோமீட்டர், c = 0.563 நானோமீட்டர், β = 91.73°.  

குரோமியம்(II) சல்பைடு ஒரு குறைக்கடத்தியாகும். வினையூக்கியாகவும் இது பயன்படுத்தப்படுகிறது.
# கஜா

, விஷ்ணு யானையை முதலையிடமிருந்து காப்பாற்றும் இந்து புராணக் காட்சி]]  
**கஜா** (ஆங்கிலம்: Gaja; ) என்பது யானையைக் குறிக்கும் சமசுகிருத சொல் ஆகும். இந்து மத நூல்களிலும், பௌத்த மற்றும் சைன நூல்களிலும் உள்ளக் குறிப்புகளில் குறிப்பிடத்தக்க விலங்குகளில் இதுவும் ஒன்றாகும்.  

## வரலாறு
பண்டைய இந்தியாவின் வரலாற்றின் பின்னணியில், சிந்து சமவெளி நாகரிகத்தின் (3000 கிமு - 1700 கிமு) தளங்களில் (அரப்பா மற்றும் மொகெஞ்சதாரோ போன்றவை) கண்டுபிடிக்கப்பட்ட முத்திரைகளில் யானையின் ஆரம்பக்கால சித்தரிப்பு காணப்படுகிறது. சில அறிஞர்கள் இந்த நேரத்தில் யானைகள் அடக்கப்பட்டு வளர்க்கப்பட்டு, அமைதிக்காகவும் மற்ற நோக்கங்களுக்காகவும் பயன்படுத்தப்பட்டதாக நம்புகிறார்கள். இரிக்வேதம் 8-33-8 காட்டு யானையைக் குறிப்பிடுகிறது. சந்திரகுப்த மௌரியரின் அரசவையிலிருந்த கிரேக்கத் தூதர் மெகஸ்தனிஸ், போரில் யானைகளைப் பயன்படுத்தியதைத் தெரிவிக்கிறார்.  

பல நூற்றாண்டுகளை உள்ளடக்கிய காலப்பகுதியில், யானைகள் இந்திய வாழ்க்கை மற்றும் சமூகத்தின் ஒரு முக்கிய அங்கமாக மாறியது. குறிப்பாக மத பாரம்பரியம், அரச குடும்பம் மற்றும் சமூகத்தின் பிரபுத்துவ பிரிவு. யானைகளைப் பிடிப்பது, அடக்குவது மற்றும் பயிற்சி செய்வது ஒரு சிறப்புத் திறனாகக் கருதப்பட்டது. பண்டைய இந்தியாவில், யானைகளின் பராமரிப்பு மற்றும் மேலாண்மை பற்றிக் பல கட்டுரைகள் எழுதப்பட்டன. இதில் பின்வருவன அடங்கும்:  

- பாலகாப்யாவின் *ஹஸ்த்யாயுர்வேதம்* யானைகளின் நல்ல ஆரோக்கியத்தை நிர்வகிப்பதைக் குறித்தது.
- நீலகண்டனின் *மாதங்கலிலா*

## மதம்

### இந்து மதம்
யானைத் தலையுடன் கூடிய கடவுள் விநாயகர்., இரண்டாயிரமாண்டுகளுக்கும் மேலாக வணக்கத்திற்கும் வழிபாட்டிற்கும் உரியவர். இவருக்கு *கஜானனா* (யானை முகம் கொண்டவர்) என்ற அடைமொழி வழங்கப்படுகிறது.  

கஜலட்சுமி என்பர் செல்வத்தையும் வலிமையையும் குறிக்கும் யானைகளுடன் இருக்கும் லட்சுமியின் வடிவம்.  

பல தெய்வங்கள் மற்றும் புராண உருவங்கள் பலராமர், முருகன் மற்றும் ஐயனார் உட்பட யானைகளை தங்கள் வாகனமாக (வாகனம்) கொண்டுள்ளனர்.  

கஜேந்திர மோட்ச புராணத்தில், விஷ்ணு தனது யானை பக்தனை முதலையிடமிருந்து காப்பாற்றுகிறார்.  

ஒரு சக்கரவர்த்தியின் பல பண்புகளில் யானையும் ஒன்றாகும். இது இவருக்கு ஒரு உலகளாவிய ஆட்சியாளர் என்ற பட்டம் வழங்கப்படும் என்று எதிர்பார்க்கப்படுகிறது.  

ஐராவதம், முதல் யானை, பாற்கடலைக் கடைந்தபோது தோன்றியது என்று ஒரு புராணக்கதை கூறுகிறது. பிரம்மா யானைகளைப் படைத்தார் என்று மற்றொரு புராணக் கதை தெரிவிக்கின்றது.  

கஜாசுரன் என்ற அசுரன் சிவனால் வதம் செய்யப்பட்டான்.  

### பௌத்தம்
புத்தர் ஆறு தந்தங்களைக் கொண்ட யானை வடிவில் தனது தாயின் வயிற்றில் வந்ததாகப் பௌத்த மரபு கூறுகிறது.  

### சமணம்
சமணப் பாரம்பரியத்தின் படி, இருபத்து நான்கு தீர்த்தங்கரர்களின் தாய் ஒவ்வொருவரும் ஒரு யானை உட்பட பதினான்கு மங்களகரமான பொருட்களைக் கனவு கண்டார்கள் என்பதாகும்.  

## மேலும் பார்க்கவும்

- யாளி
- மகரம்
- வானரம்
# கங்காதர் தேசிய கவிதை விருது

**கங்காதர் தேசிய கவிதை விருது** (*Gangadhar National Award For Poetry*) என்பது சம்பல்பூர் பல்கலைக்கழகத்தால் கவிதைக்கான இலக்கியத் துறையில் வழங்கப்படும் இலக்கிய விருது ஆகும். இது கங்காதர் மெகரின் பெயரால் அழைக்கப்படுகிறது. முதல் விருது அலி சர்தார் ஜாஃப்ரிக்கு 1991 ஆம் ஆண்டு வழங்கப்பட்டது. பல்வேறு இந்திய மொழிகளில் இதுவரை 31 கவிஞர்கள் விருது பெற்றுள்ளனர்.  

## வரலாறு
கங்காதர் தேசிய கவிதை விருது முதன்முதலில் 1991-இல் வழங்கப்பட்டது. ஆனால் விருது வழங்கும் நடைமுறை 1989-இல் தொடங்கப்பட்டது.  

## செயல்முறை
விருது பெறுபவரைத் தேர்ந்தெடுக்கும் நீண்ட செயல்முறை காரணமாக ஓராண்டு தாமதம்; விருது பெற்றவர் 2019ஆம் ஆண்டிற்கான பரிசை வென்றால், அவர் தனது விருதை 2021-இல் பெறுவார். மேலும் 2017ஆம் ஆண்டிற்கான விருது 2019-இல் வழங்கப்பட்டது. ஒவ்வொரு ஆண்டும் சனவரியில் கொண்டாடப்படும் சம்பல்பூர் பல்கலைக்கழக நிறுவனத் தின கொண்டாட்ட நாளில் இந்த விருது வழங்கப்படுகிறது.  

கங்காதர் தேசிய விருது பெறுவதற்கு ரூபாய் 50,000 ரொக்கப் பரிசும், அங்கவசுத்திரம், பாராட்டுப் பத்திரம், நினைவுப் பரிசு மற்றும் கங்காதர் மெகார்: தேர்ந்தெடுக்கப்பட்ட படைப்புகள் (ஆங்கில மொழிபெயர்ப்பில் கங்காதர் மெகரின் கவிதைத் தொகுப்பு) வழங்கப்படுகிறது.  

## விருது பெற்றவர்கள்
| 1991 | அலி சர்தார் சாப்ரி (1993) | உருது | 26 |  |
| --- | --- | --- | --- | --- |
| 1992 | நபகந்தா பருவா (1994) | அசாம் | 27 |  |
| 1993 | சக்தி சட்டோபாத்யாய் (1995) | வங்காளம் | 28 |  |
| 1994 | ஜெயந்த மகாபத்ரா (1996) | ஆங்கிலம/ஒடியா | 29 |  |
| 1995 | கேதார்நாத் சிங் (1997) | இந்தி | 30 |  |
| 1996 | அய்யப்ப பணிக்கர் (1998) | மலையாளம் | 31 |  |
| 1997 | சீதகாந்த் மகாபத்ரா (1999) | ஒடியா | 32 |  |
| 1998 | நிருபமா கவுர் (2000) | பஞ்சாபி | 33 |  |
| 1999 | விந்தா கரந்திகர் (2001) | மராத்தி | 34 |  |
| 2000 | ராமகாந்த ரத் (2002) | ஒடியா | 35 |  |
| 2001 | சச்சிதானந்தம் (2003) | மலையாளம் | 36 |  |
| 2002 | சங்கர் கோசு (2004) | வங்காளம் | 37 |  |
| 2003 | சிதான்ஷு யஷஸ்சந்திரா (2005) | குசராத்தி | 38 |  |
| 2004 | திலீப் சித்ரே (2006) | மராத்தி | 39 |  |
| 2005 | குல்சார் (2007) | உருது | 40 |  |
| 2006 | நில்மணி பூகன் இளையோர் (2008) | அசாம் | 41 |  |
| 2007 | அரபிரசாத் தாஸ் (2009) | ஒடியா | 42 |  |
| 2008 | அக்லக் முகமது கான் (2010) | உருது | 43 |  |
| 2009 | சுர்ஜித் பாதர் (2011) | பஞ்சாபி | 44 |  |
| 2010 | இராஜேந்திர கிசோர் பாண்டா (2012) | ஒடியா | 45 |  |
| 2011 | பால்ராஜ் கோமல் (2013) | உருது | 46 |  |
| 2012 | வாசுதேவ் மோகி (2014) | சிந்தி | 47 |  |
| 2013 | சௌபாக்ய குமார் மிசுரா (2015) | ஒடியா | 48 |  |
| 2014 | சுபோத் சர்க்கார் (2016) | வங்காளம் | 49 |  |
| 2015 | லீலாதர் ஜகுடி(2017) | இந்தி | 50 |  |
| 2016 | கே சிவா ரெட்டி (2018) | தெலுங்கு | 51 |  |
| 2017 | சந்திரசேகர கம்பரா (2019) | கன்னடம் | 52 |  |
| 2018 | விசுவநாத் பிரசாத் திவாரி (2020) | இந்தி | 53 |  |
| 2019 | சீன் காப் நிஜாம் (2021) | உருது | 54 |  |
| 2020 | கமல் வோரா(2022) | குசராத்தி | 55 |  |
| 2021 | கே. ஜி. சங்கர பிள்ளை (2023) | மலையாளம் | 56 | } |
# அன்னா மரியா பால்


**அன்னா மரியா பால்** ( *Anna Maria Ball* ) பின்னர் **அன்னா மரியா ஓ பிரையன்** (1785 - 28 மார்ச் 1871) என ஆன இவர் ஓர் ஐரிய பரோபகாரர் ஆவார் .  

## வாழ்க்கை
அன்னா மரியா பால் 1785 இல் டப்லின் நகரில் 5 வெர்பர்க் தெருவில் பிறந்தார். இவர், பட்டு வியாபாரியான ஜான் பால் மற்றும் அவரது இரண்டாவது மனைவி மேபெல் கிளேர் (என்கிற பென்னட்) ஆகியோரின் இரண்டாவது மகள். இவரது சகோதரர் நிக்கோலஸ் பால், உயர் நீதிமன்ற நீதிபதியாக நியமிக்கப்பட்ட முதல் ரோமன் கத்தோலிக்கர்களில் ஒருவர். மேலும் இவரது சகோதரிகளில் ஒருவரான பிரான்சிஸ் மேரி தெரசா பால் கல்விக்காக அர்ப்பணிக்கப்பட்ட பெண்களின் உரோமன் கத்தோலிக்க மத சபையான லொரேட்டோ சகோதரிகளில் ஒருவராக இருந்தார். அன்னா மரியா பால் ஜூலை 1800 முதல் 1803 வரை யார்க்சயரில் உள்ள மிக்லேகேட் பார், புனித மேரி பள்ளியில் கல்வி பயின்றார். டப்ளினுக்குத் திரும்பியதும், இவர் தனது தொண்டுப் பணிகளைத் தொடங்கினார். நவம்பர் 1805 இல், இவர் ஒரு செல்வந்தரான ஜான் ஓ'பிரைன் என்ற வணிகரை மணந்தார். இவரது கணவர் இவருக்கு வரதட்சணையாக 5000 பவுண்டுகளை அளித்தார்.  

## தொண்டுப் பணிகள்
1807 ஆம் ஆண்டில் கார்க்கில் உள்ள உர்சுலின்சில் தனது மூத்த சகோதரி சிசிலியாவின் தொண்டுப் பணிகளில் உதவச் செல்லும்போது , செவிலியரான மேரி ஐக்கென்கெட் உடன் நட்பு கொண்டார். மவுண்ட்ஜாய் சதுக்கத்தில் உள்ள அன்னாவின் வீட்டிற்கு ஐக்கன்கெட் அடிக்கடி வந்து சந்தித்தார். மேலும் இவர்கள் மூவரும் டப்லின் ஏழைகளுக்கு உதவ திட்டமிட்டனர். அன்னா மரியா டப்லினின் வருங்கால பேராயர் டேனியல் முர்ரேயின் நெருங்கிய நண்பராகவும் இருந்தார். அவர் தனது மத சகோதரிகள் அறக்கட்டளை மூலம் ஐக்கென்கெட்டிற்கு உதவினார். 1809 ஆம் ஆண்டில், அன்னா மரியா ஒரு அனாதை இல்லத்தை நிறுவுவதில் ஈடுபட்டார். 1833 இல் புனித வின்சென்ட் மருத்துவமனைக்கான நிதி சேகரிப்பில் உதவினார். 1833 இல் செவிலியம் படிக்க மூன்று சகோதரிகளை பாரிசுக்கு அழைத்துச் சென்றார். சகோதரிகளுடன், பால் கில்மைன்ஹாம் கோலில் உள்ள பெண் கைதிகளையும் ஜெர்விஸ் சாலை மருத்துவமனையில் நோயாளிகளையும் சந்தித்தார். பின்னர், கிங்ஸ் இன்ஸ் தெருவில் உள்ள சகோதரிகள் பள்ளியின் மேலாளராக அன்னா மரியா பால் நியமிக்கப்பட்டார். அங்கு தனது முதுமை வரை அங்கு மேற்பார்வையிட்டார். அன்னா மரியா பால் அயர்லாந்தில் உள்ள லோரெட்டோ சகோதரிகளை ஆதரித்தார். இது அவரது தங்கை பிரான்சிஸ் மேரி தெரசா பால் என்பவரால் நிறுவப்பட்டது. சகோதரிகளுக்கு புனித இசுடீவன் கிரீனில் உள்ள வீட்டை வாங்குவதற்கு இவர் நிதி திரட்டினார்.  

## இறப்பு
அன்னா மரியா பாலுக்கு சொந்தமாக குழந்தைகள் இல்லை. ஆனால் இவர் மூன்று அனாதை குழந்தைகளை வளர்த்தார். 1812 இல் இறந்த பிறகு இவரது மூத்த ஒன்றுவிட்ட சகோதரர் ஜான் பால் . அந்தக் குழந்தைகளை கவனித்துக் கொண்டார். சில ஆண்டுகளாக முதுமை நோயால் அவதிப்பட்டு வந்த அன்னா மரியா , 1871 ஆம் ஆண்டு மார்ச் 28 ஆம் தேதி மவுண்ட்ஜாய் சதுக்கத்தில் உள்ள தனது வீட்டில் இறந்தார். 1845 இல் நிக்கோலஸ் ஜோசப் கிரோலி என்ற ஓவியரால் வரையப்பட்ட அன்னாவின் உருவப்படம் மத சகோதரிகள் அறக்கட்டளை அலுவலகத்தில் வைக்கப்பட்டுள்ளது.
# 3-எக்சைன்



**3-எக்சைன்** (*3-Hexyne*) என்பது C<sub>2</sub>H<sub>5</sub>CCC<sub>2</sub>H<sub>5</sub> என்ற என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற இச்சேர்மம் அறியப்பட்டுள்ள மூன்று சமபகுதிய எக்சைன்களில் ஒன்றாகும். 5-டெசைன், 4-ஆக்டைன், 2-பியூட்டைன் என்ற வரிசைத் தொடரில் இடம்பெற்றுள்ள சமச்சீரான ஆல்க்கைன்களில் ஒன்றாக இச்சேர்மம் உருவாகிறது. கரிம உலோக வேதியியலில் ஒரு வினையாக்கியாக 3-எக்சைன் பயன்படுத்தப்படுகிறது.
# வேங் சுன்


**வேங் சுன்** (*Weng Chun*, என்பது சீன தற்காப்புக் கலைகளில் ஒன்றாகும். இது தெற்கு சீன குங்ஃபூவின் (Nanquan) வடிவங்களில் ஒன்றாகும். இதன் முக்கிய கோட்பாடு யாதெனில், “எதிராளி தொடுக்கும் ஆற்றலுக்கு எதிரான ஆற்றலை தருவதற்கு மாற்றாக, எதிராளியின் தாக்கும் உத்தியை உடைத்தல், வழிமாற்றி செயலிலக்கச் செய்தல்” எனலாம். இதனால் இக்கலையை, மென்மையான தற்காப்பு முறையிலான ("soft" style martial art) தற்காப்பு கலை வடிவம் என்பர். ஏனெனில், இம்முறையில் எதிராளிக்கு அதிக வலியைத் தருவதை விட, களைப்படைய செய்வதே பெரும்பான்மையான அணுகுமுறையாக உள்ளதென்பர்.  

## காட்சியகம்

## இதையும் காணவும்
- விங் சுன் (Wing Chun) என்ற சீன தற்காப்பு கலையையும் ஒப்பிட்டறிக.
# கல்லூரிச் சுற்றுப்பயணம்

**கல்லூரிச் சுற்றுப்பயணம்** அல்லது **வளாகச் சுற்றுப்பயணம்** (College tour) என்றும் அழைக்கப்படுகிறது, இது ஒரு கல்லூரி அல்லது பல்கலைக்கழக வளாகத்தினைச் சுற்றிப் பார்ப்பதனைக் குறிக்கிறது. மாணவர்கள், அவர்களது குடும்ப உறுப்பினர்கள் மற்றும் பிற பார்வையாளர்கள் தான் சேர இருக்கும் கல்லூரி அல்லது பல்கலைக்கழகத்தின் வசதிகள், அத்துடன் மாணவர் வாழ்க்கை, வளாகக் கலாச்சாரம், கல்வியாளர்கள் மற்றும் நிறுவனம் வழங்கும் நிகழ்ச்சிகளைப் பற்றி அறிய மேற்கொள்ளும் பயணத்தினைக் குறிக்கிறது. இந்தச் சுற்றுப்பயணங்களின் போது மாணவர்கள் கட்டமைக்கப்பட்ட சூழல் மற்றும் நிறுவனத்தின் ஒட்டுமொத்த தோற்றம் மற்றும் உணர்வைப் பற்றி அறிந்து கொள்ள முடியும். கல்லூரிச் சுற்றுப்பயணங்கள் வாயிலாக தனித்தனியாக அல்லது பள்ளிக் குழுக்கள் மற்றும் கல்வித் திட்டங்கள் மூலம் பல மாணவர்கள் குறுகிய காலத்தில் பல பள்ளி/கல்லூரிகளுக்குச் செல்லலாம். கூடுதலாக, பல கல்லூரிகள் இப்போது இணையத்தில் மெய்நிகர் சுற்றுப்பயண வசதிகளை வழங்குகின்றன.  

பெரும்பாலான சந்தர்ப்பங்களில் வளாகப் பார்வையானது ஒரு சேர்க்கை அதிகாரியால் வழிநடத்தப்படும். அந்தச் சமயத்தின் போது மாணவர் தலைவர் அங்குள்ள பிரிவுகள் குறித்து விளக்கலாம். *ஓப்பன் ஹவுசஸ்* எனும் நிகழ்வினை பரவலகாக கல்லூரிகள் ஏற்படுத்துகின்றன. அந்தச் சமயத்தில் சிறப்பு நிகழ்ச்சிகள் அல்லது விளக்கக்காட்சிகள் ஆகியன ஏற்பாடு செய்யப்படும். மற்ற நாட்களில் இது போன்ற நிகழ்வுகள் நடைபெறாது. பல கல்லூரிகள் மற்றும் பல்கலைக்கழகங்கள் பெரிய கல்வி நிறுவன மாணவர்களுக்கான கல்லூரிச் சுற்றுப் பயணங்களை ஏற்பாடு செய்கின்றன.  

## தமிழ்நாடு
தமிழ்நாடு அரசு நான் முதல்வன் எனும் திட்டத்தின்கீழ் அரசுப் பள்ளி மாணவர்களை அருகில் உள்ள கல்லூரிகளுக்கு கல்விச் சுற்றுப் பயண நிகழ்வை நடத்துகிறது.  

### மாதிரி வளாக வருகை
| காலை 9:00 - 9:15 மணி | வளாகத்திற்கு வருகை புரிதல் |  |
| --- | --- | --- |
| காலை 9:15 - 10:00 மணி | *வரவேற்பு மற்றும் வளாக அறிமுகம்*

*தகவல் அமர்வு*
*கேள்வி பதில் அமர்வு* |  |
| காலை 10:00 - 11:00 மணி | *நூலகம்*

*வகுப்பறை கட்டிடங்கள் / விரிவுரை அரங்குகள்*

உடற்பயிற்சிக் கூடம்*/ மைதானம் / அரங்கம்*

*மாணவர் சங்கம் / சிற்றுண்டிச்சாலை / புத்தகக் கடை* |  |
| 11:00 - 12:00 மணி | வளாகத்தின் தனிப்பட்ட ஆய்வு:

*மாணவர்களுடன்* உரையாடுதல்
*தங்குமிடத்தைப் பார்வையிடுதல்*
***நூல் வாங்குதல்* ''பேராசிரியர்கள் / பயிற்சியாளர்கள் / பணியமர்த்துபவர்களுடன் உரையாடல்**'
*சிற்றுண்டிச்சாலையில் உணவருந்துதல்* | } |
# கோலாலம்பூர் மருத்துவமனை


<mapframe text="கோலாலம்பூர் மருத்துவமனை அமைவிடம்" zoom=14 latitude=3.171444 longitude=101.701806>{  
"type": "Feature",  
"geometry": { "type": "Point", "coordinates": [101.701806, 3.171444] },  
"properties": {  
"title": "Malaysian Hospital",  
"marker-color": "F44336",  
"marker-size": "small",  
"marker-symbol": "hospital"  
}  
}</mapframe>  
**கோலாலம்பூர் மருத்துவமனை** (மலாய்:*Hospital Besar Kuala Lumpur*; ஆங்கிலம்:*Kuala Lumpur Hospital*) (**HKL**) என்பது மலேசியாவின் தலைநகரான கோலாலம்பூரில் அமைந்துள்ள மிகப்பெரிய பொது மருத்துவமனை ஆகும்.  

மலேசிய அரசாங்கத்திற்குச் சொந்தமான இந்த மருத்துவமனை கோலாலம்பூர், பகாங் சாலையில் அமைந்துள்ளது. 1870-ஆம் ஆண்டில் நிறுவப்பட்ட இந்த மருத்துவமனை, உலகின் மிகப்பெரிய மருத்துவமனைகளில் ஒன்றாகவும்; மலேசியாவிலேயே மிகப் பெரிய மருத்துவமனையாகவும் அறியப்படுகிறது.  

வருமானம் நோக்கமற்ற பொதுநல நிறுவனமான கோலாலம்பூர் மருத்துவமனை; மலேசிய பொது சுகாதார அமைப்பின் முதன்மை மருத்துவமனையாகச் செயல்படுகிறது. அத்துடன் மருத்துவப் படிப்பிற்கான கற்பித்தல் மருத்துவமனையாகவும்; மற்றும் பிற மருத்துவமனைகளின் தலைமைப் பரிந்துரை மருத்துவமனையாகவும் செயல்படுகிறது.  

## பொது

150 ஏக்கர் பிரதான வளாகத்தில் கட்டப்பட்டு உள்ள இந்த மருத்துவமனையில் 84 மருத்துவமனைக் கூடங்கள் (வார்டுகள்); மற்றும் 2,300 படுக்கைகள் உள்ளன. இது உலகின் மிகப்பெரிய மருத்துவமனைகளில் ஒன்றாகும்.  

இந்த மருத்துவமனையில் உள்ள படுக்கைகளில் 90 விழுக்காட்டிற்கும் அதிகமானவை வசதி குறைந்த நோயாளிகளுக்கு ஒதுக்கப்பட்டுள்ளன; இது பன்னாட்டு அளவில் தரமான மலிவு மருத்துவ சிகிச்சைகளை வழங்கி வருகிறது.  

## புள்ளி விவரங்கள்

கோலாலம்பூர் மருத்துவமனை 54 வெவ்வேறு மருத்துவத் துறைகள் மற்றும் மருத்துவப் பிரிவுகளைக் கொண்டுள்ளது.  

- 29 மருத்துவத் துறைகள்
- 5 மருத்துவ ஆதரவு சேவைகள்
- 11,000 பணியாளர்கள்
- 2,300 மருத்துவர்கள்
- 300 மருத்துவ நிபுணர்கள்
- 1,300 மூத்த மருத்துவர்கள்,
- 72 தலைமைச்செவிலியர்கள்,
- 253 மருத்துவக்கூட மேலாளர்கள்
- 3,500 பதிவு செய்யப்பட்ட செவிலியர்கள்
- 258 சமூகச் செவிலியர்கள்

### முகவரி

Hospital Kuala Lumpur  

50586 Jalan Pahang  

Wilayah Persekutuan Kuala Lumpur.  

Tel : 03-26155555  

E-mel : pro.hkl[at]moh.gov.my  

இணையத் தளம்:  

## காட்சியகம்
# மேரி ஐகென்ஹெட்



**அன்னை மேரி பிரான்சிஸ் ஐகென்ஹெட்** ( *Mother Mary Frances Aikenhead* ) (19 ஜனவரி 1787 &#x2013; 22 ஜூலை 1858) அயர்லாந்தைச் சேர்ந்த செவிலியராவார். மேலும், இவர் கத்தோலிக்க திருச்சபையின் துறவற சபை, மத சகோதரிகளின் அறக்கட்டளை, டப்லினில் உள்ள செயின்ட் வின்சென்ட் மருத்துவமனை ஆகியவற்றின் நிறுவனரும் ஆவார்.  

## சுயசரிதை
மேரி, மருத்துவரும் மற்றும் அயர்லாந்தின் ஆங்கிலிகன் தேவாலயத்தின் உறுப்பினருமான டேவிட் ஐக்கன்ஹெட், கத்தோலிக்க திருச்சபையைச் சேர்ந்த அவரது மனைவி மேரி ஸ்டாக்போல் ஆகியோரின் மகளாகப் பிறந்தார். ஏறக்குறைய தனது ஒன்பது வயதில், மேரி தனது தாய்வழி பாட்டியுடன் அதிக நேரத்தைச் செலவிடடத் தொடங்கினார். அங்கு இவரது அத்தை திருமதி கோர்மன் கத்தோலிக்க நம்பிக்கைகள் இவருக்கு கற்றுத்தரப்பட்டது. நோய்வாய்ப்பட்டிருந்த இவரது தந்தை 15 டிசம்பர் 1801 இல் இறக்கும் முன் கத்தோலிக்க திருச்சபை தேவாலயத்தில் சேர்த்துக் கொள்ளப்படிருந்தார். ஆறு மாதங்களுக்குப் பிறகு, பதினைந்து வயதில், மேரி 6 ஜூன் 1802 இல் கத்தோலிக்கராக ஞானஸ்நானம் பெற்றார்.  

## தொண்டுப் பணிகள்
1807 ஆம் ஆண்டில் கார்க்கில் இருந்த செவிலியரான அன்னா மரியா பால் என்பவருடன் நட்பு கொண்டார். மவுண்ட்ஜாய் சதுக்கத்தில் உள்ள அன்னாவின் வீட்டிற்கு ஐகென்கெட் அடிக்கடி சென்று அவரைச் சந்தித்தார். மேலும் இவர்கள் இருவரும் டப்லின் ஏழைகளுக்கு உதவ திட்டமிட்டனர். அன்னா மரியா, டப்லினின் வருங்கால பேராயர் டேனியல் முர்ரேயின் நெருங்கிய நண்பராகவும் இருந்தார். அவர் தனது மத சகோதரிகள் அறக்கட்டளை மூலம் ஐக்கென்கெட்டிற்கு உதவினார். டப்லினில் பரவலான வேலையின்மை மற்றும் வறுமை இருந்தது. விரைவில் தன்னுடைய தோழியுடன் சேர்ந்து ஏழைகள் மற்றும் நோய்வாய்ப்பட்டவர்களை அவர்களது வீடுகளுக்குச் சென்று உதவ ஆரம்பித்தார்.  

1834 ஆம் ஆண்டு ஜனவரி 23 ஆம் தேதி பேராயர் டேனியல் முர்ரே மற்றும் மேரி ஐகென்ஹெட் ஆகிய இருவரும் செயின்ட் வின்சென்ட் மருத்துவமனையை நிறுவினர்.  

## இறப்பு
இவர் தனது 71 வயதில் டப்ளினில் இறந்தார். எண்ணற்ற பணிகள் மற்றும் தொண்டு நிறுவனங்களின் கிளைகள் தவிர, பத்து நிறுவனங்களின் பொறுப்பாளராக இருந்தார். டோனிபுரூக், செயின்ட் மேரி மாக்டலனுடன் இணைக்கப்பட்ட கல்லறையில் இவர் அடக்கம் செய்யப்பட்டார். 20 மார்ச் 1921 அன்று இவருக்கு முறையாக “கடவுளின் வேலைக்காரி” என்ற பட்டம் வழங்கப்பட்டது.
# புயேயி மக்கள்


**புயேயி மக்கள்** (Bouyei people) என்பவர்கள் தெற்கு சீனாவில் வாழ்கின்ற ஓர் இனக்குழுவினர் ஆவர். இவர்களின் சனத்தொகை 25 இலட்சமாகும். இவர்கள் சீன மக்கள் குடியரசால் அதிகாரப்பூர்வமாக அங்கீகரிக்கப்பட்ட 56 இனக்குழுக்களில் 11வது பெரிய இனக்குழுவினர் ஆவர்.  

புயேயி மக்கள் பெரும்பாலும் தெற்கு குயிசூ, யுனான் மற்றும் சிச்சுவான் மாகாணங்களில் வாழ்கின்றனர். வடக்கு வியட்நாமில் ஏறத்தாழ 3,000 புயேயி மக்கள் வாழ்கின்றனர். அங்கு அவர்கள் அந்த நாட்டின் அதிகாரப்பூர்வமாக அங்கீகரிக்கப்பட்ட 54 இனக்குழுக்களில் ஒன்றாவர். மேலும் புயேயி இனக்குழு பல்வேறு துணைக்குழுக்களைக் கொண்டுள்ளது.  

## வசிப்பிடம்
புயேயி மக்கள் பெரும்பாலும் தெற்கு குயிசூ, யுனான் மற்றும் சிச்சுவான் மாகாணங்களில் வாழ்கின்றனர். வடக்கு வியட்நாமில் ஏறத்தாழ 3,000 புயேயி மக்கள் வாழ்கின்றனர்.  

## மொழி
புயேயி மக்கள் பெரும்பாலும் புயேயி மொழியை பேசுகின்றனர். புயேயி மொழி அதன் சொந்த எழுத்து வடிவத்தைக் கொண்டுள்ளது, இது 1950 களில் மொழியியலாளர்களால் இலத்தீன் எழுத்துக்களை அடிப்படையாகக் கொண்டதுடன், மாண்டரின் சீனத்தை எழுத வடிவமைக்கப்பட்ட பின்யின் அமைப்பைப் போன்ற எழுத்துமுறை மரபுகளுடன் உருவாக்கப்பட்டது.  

## வரலாறு
புயேயி மக்கள்குய்சோவின் சமவெளிகளின் பூர்வீக மக்கள் ஆவர். சீனாவின் பழமையான இனக்குழுக்களைச் சேர்ந்த இவர்கள் 2,000 ஆண்டுகளுக்கும் மேலாக இப்பகுதியில் வாழ்கின்றனர். டாங் வம்சத்தை நிறுவுவதற்கு முன்பு, புயேயி மற்றும் சுவாங் இனக்குழுக்கள் ஒன்றாக அறியப்பட்டது; இரு இனக்குழுக்களுக்கும் இடையிலான வேறுபாடுகள் அதிகமாகி, 900 ஆம் ஆண்டிலிருந்து அவை இரண்டு வெவ்வேறு குழுக்களாக இருந்தன. குயிங் வம்சம் உள்ளூர் தலைவர்களின் அதிகார முறையை ஒழித்து, அதன் இடத்தில் இராணுவ அதிகாரிகளுக்கு அதிகாரத்தை வழங்கியது. இது உள்ளூர் பொருளாதாரத்தில் பெரும் மாற்றத்தை ஏற்படுத்தியது. அப்போது நிலம் ஒரு சில நில உரிமையாளர்களின் கைகளில் மட்டுமே இருந்தது, இதை எதிர்த்து மக்கள் கிளர்ச்சியை ஏற்படுத்தியது. 1797 இல் வாங் நாங்சியன் தலைமையிலான நான்லாங் கிளர்ச்சியின் போது, புயேயி மக்கள் அடக்கி ஒடுக்கப்பட்டனர், இதனால் அவர்களில் பலர் தொலைதூர வியட்நாமுக்கு குடிபெயர்ந்தனர்.  

## பண்பாடு
பல புயேயி மக்கள் விவசாயம் மேற்கொள்கின்றனர். விவசாயிகள் பொதுவாக அரிசி, தினை, கோதுமை, உருளைக்கிழங்கு, சோளம், தேயிலை, பட்டு போன்ற பல வகையான பயிர்களை பயிரிடுகின்றனர். புயேயி மக்கள் இப்பகுதியில் இடைநிலை வணிகர்களாகவும் முக்கியப் பங்கு வகிக்கின்றனர். தற்போது மாறிவரும் பொருளாதாரங்கள் காரணமாக, புயேயி மக்கள் சிறிய, பெரிய அளவிலான வணிக நடவடிக்கைகளில் ஈடுபடுகின்றனர். புயேயி கைவினைப்பொருட்களும், உடைகளும் இப்பகுதி முழுவதும் புகழ்பெற்றது. புயேயி மக்கள் பூர்வீகமாகவும் ஹான் பண்பாட்டிலிருந்தும் பெறப்பட்ட பல பண்டிகைகளைக் கொண்டாடுகின்றனர். ஏப்ரல் 8 அன்று கொண்டாடப்படும் ஒரு பூர்வீகத் திருவிழா, எருதுகளை கௌரவிக்கவும், விவசாய நடவடிக்கைகளில் அவற்றின் பங்களிப்பைக் குறிக்கவும் ஆண்டுதோறும் கொண்டாட்டப்படுகிறது. ஆண்டுதோறும் சூன் 6 அன்று மூதாதையர் வழிபாட்டிற்கான ஒரு முக்கியமான பாரம்பரிய நாளாகக் கொண்டாடப்படுகின்றது.
# அல்லியம் லோயாகோனோய்


**அல்லியம் லோயாகோனோய்** (தாவரவியல் பெயர்: *Allium lojaconoi, Maltese dwarf garlic*) என்பது பூண்டு இனங்களில் ஒன்றாகும். இவ்வினம் இது மால்ட்டாவின் அகணியத் தாவரம் ஆகும். இத்தாவரயினம், சார்தீனியா, கோர்சிகா இடங்களிலுள்ள *Allium parciflorum,* என்ற தாவரத்துடன் நெருங்கிய தொடர்புடையதாக உள்ளது. இது ஐந்து முதல் பத்து செண்டிமீட்டர் உயரம் வரை வளரும் இயல்புடையதாக உள்ளது. கோடைகாலத்தில் மலரும் இயல்புடையது. இதன் பூக்கள் பழுப்பும், ஊதாவும் கலந்துள்ளது. ஒவ்வொரு பூவிதழுக்கும் நடுவில் அடர்நிறமுள்ள கோடு உள்ளது.
# காம் மக்கள்


**காம் மக்கள்** (Kam people; அதிகாரப்பூர்வமாக சீனாவில் **டோங் மக்கள்** என அழைக்கப்படுகின்றனர்) என்பவர்கள் சீனாவில் வாழ்கின்ற ஓர் இனக்குழுவினர் ஆவர். இவர்கள் சீன மக்கள் குடியரசால் அதிகாரப்பூர்வமாக அங்கீகரிக்கப்பட்ட 56 இனக்குழுக்களில் 11வது பெரிய இனக்குழுவினர் ஆவர். இவர்கள் சீனாவில் பெரும்பாலும் கிழக்கு குய்சோ, மேற்கு ஹுனான் மற்றும் வடக்கு குவாங்சியில் வாழ்கின்றனர். மேலும் வியட்நாமில் ஒரு சில காம் மக்கள் வாழ்கின்றனர்.  

இவர்கள் சீனாவில் வளர்க்கப்படும் காம் இனிப்பு அரிசி விளைவிப்பதற்கு பெயர்பெற்றவர்கள். இவர்களின் தச்சுத் திறன் மற்றும் தனித்துவமான கட்டிடக்கலை குறிப்பாக புகழ் பெற்றது. காம் மக்கள் *ஜெம்ல்* அல்லது *கேம்ல்* என்ற பெயர்களாலும் அறியப்படுகின்றனர்.  

## வரலாறு
காம் மக்கள் தெற்கு சீனாவின் பெரும்பகுதியை ஆக்கிரமித்திருந்த பண்டைய ராவ் மக்களின் நவீன கால சந்ததியினர் என்று கருதப்படுகின்றனர். இவர்களின் மூதாதையர்கள் பொதுவாகக் கிழக்கிலிருந்து இடம்பெயர்ந்ததாக புராண கதைகள் கூறுகின்றன. புனைவுகளின்படி தெற்கு காம் மக்களின் மூதாதையர்கள் குவாங்சோ, குவாங்டாங் மற்றும் குவாங்சியிலிருந்து வந்தவர்கள் ஆவர். வடக்கு காம் மக்களின் மூதாதையர்கள் வெட்டுக்கிளிகளின் தொல்லை காரணமாக செஜியாங் மற்றும் புஜியான் மாகாணகளிலிருந்து புலம் பெயர்ந்தனர். சில சீன அறிஞர்கள் காம் மக்கள் முதல் நூற்றாண்டிலிருந்து பாய் மக்ககளின் ஒரு கிளை என்று நம்புகிறார்கள். இந்த மக்கள் கிபி முதல் நூற்றாண்டில் யாங்சே நதிக்கரையில் பல சிறிய குழுக்களாக குடியேறினர்.  

காம் (அல்லது டோங்) மக்களைப் பற்றிய முதல் வெளிப்படையான குறிப்பு மிங் வம்ச மூலங்களிலிருந்து வருகிறது. மிங் மற்றும் சிங் வம்சங்களின் போது காம் மக்களிடையே பல கிளர்ச்சிகள் நடந்தன, ஆனால் அவை எதுவும் வெற்றிபெறவில்லை. அந்த நேரத்தில் இப்பகுதியில் விரிவான நீர்ப்பாசன முறைகள் உருவாக்கப்பட்டன. இதன் காரணமாக நெல் அறுவடை கணிசமாக அதிகரித்தது, ஆனால் இது பெரும்பாலும் உள்ளூர் நில உரிமையாளர்களுக்கு மட்டுமே பயனளித்தது. 1840-42 இல் முதல் ஓபியம் போருக்குப் பிறகு, மேற்கத்தியப் படைகள், முதலாளிகள், நிலப்பிரபுக்கள், கந்துவட்டிக்காரர்கள் மற்றும் கிங் அதிகாரிகளால் காம் மக்கள் மேலும் சுரண்டப்பட்டனர்.  

இந்த நிகழ்வுகளின் விளைவாக, 1921 இல் சீன பொதுவுடைமை நிறுவப்பட்ட உடனேயே காம் மக்கள் பலர் அதில் சேர்ந்தனர். 1949 க்குப் பிறகு, காம் பகுதிகளில் உள்கட்டமைப்பு விரைவாக மேம்படுத்தப்பட்டது. பள்ளிகள், சாலைகள், சிறிய தொழிற்சாலைகள் கட்டப்பட்டன மற்றும் பலர் அரசு அதிகாரிகளும் ஆனார்கள்.  

## மொழி
காம் மொழி என்பது காம் மக்களின் மொழியாகும். *எத்னோலாக்* மூன்று தனித்தனி ஆனால் நெருங்கிய தொடர்புடைய காம் மொழி வகைகளை வேறுபடுத்துகிறது. வரலாற்று ரீதியாக, வடக்கு காம் மொழியில் தெற்கு காம் மொழியை விட சீன மொழியின் தாக்கம் அதிகமாக உள்ளது.